உடனிருந்த நண்பரை அழைத்துக்கொண்டு பைக்கில் கிளம்பினேன். அவரை விட்டுவிட்டு, தனியே பயணம் தொடர்ந்தது. வழியெங்கும் சின்ன மற்றும் பெரிய மரங்கள் விழுந்திருந்தன, வருத்தமாக இருந்தது. இவையெல்லாம் அமைய எத்தனை வருடங்கள் எடுத்திருக்கும்? சிலமணி நேரங்களில் அனைத்தும் விழுந்துவிட்டன! பொதுமக்களே மரங்களையெல்லாம் வெட்டி அப்புறப்படுத்திக்கொண்டிருந்தனர். அனகாபுத்தூர் அடையாறு ஆற்றைக் கடந்துதான் வரவேண்டும். ஆற்றில் தண்ணீர் பெருக்கெடுத்து ஓடிக்கொண்டிருந்தது. நின்று கவனித்தேன், சில எருமை மாடுகள் தண்ணீரோடு சென்றுகொண்டிருந்தன. எங்கிருந்த மாடுகளோ, எங்கு கரை சேருமோ தெரியவில்லை. இதை மேய்ப்பவர் எப்படி கண்டுபிடிப்பார் அல்லது இலவை இல்லாமல் எப்படி சமாளிப்பார்?